Document ID: /roh_data/filtered/fineweb-2-filterrobots_roh.jsonl.gz/67135

Amt für Volksschule und Sport
Uffizi per la scola populara ed il sport
Ufficio per la scuola popolare e lo sport
Impurtant èsi da far experientschas multifaras cun moviments. Ma tge scolaziun da basa dovri propi e co po quella vegnir intermediada a las scolaras ed als scolars primars en ina moda che als correspunda?
L'ordinatur "Unterrichtseinheiten" cuntegna lecziuns che sa basan ina sin l'autra e tests respectivs sco meds d'agid per l'instrucziun da sport sin il stgalim primar. Las lecziuns pon vegnir realisadas 1 sin 1 en la halla da gimnastica. Ma ellas cuntegnan er renviaments per variaziuns individualas. Ils temas currer, rudlar, sa volver, ballantschar, pusar, raiver, gieus da team, emprender ad enconuscher objects da gieu, sa mover e preschentar en moda ritmica servan sco agid d'orientaziun per la multifariadad indispensabla da l'instrcuziun da sport sin il stgalim primar.
Persunas che instrueschan sport en il chantun Grischun pon chargar giu l'ordinatur "Unterrichtseinheiten" sco PDF.
Suenter ina malsogna èsi savens puspè pussaivel da sa mover senza problems en il rom dal sport da scola. Er cun ina leva blessura pon uffants e giuvenils prender part a l'instrucziun da sport da scola, sche quella vegn adattada per els. Perquai ch'il plaschair da sa mover diminuescha savens suenter ina malsogna u suenter ina blessura, èn quests eveniments ina stgisa bainvegnida per ils giuvenils per sa laschar dispensar dal tuttafatg dal sport da scola e per star davent da quel.
Per metter tuttina en moviment las persunas blessadas e levamain malsaunas e pia er per sustegnair il process da regeneraziun è vegnì lantschà l'onn 2012 il project "activdispens.ch" da l'associaziun svizra per il sport en scola (ASSS) e da la gruppa da lavur svizra per il trenament da reabilitaziun (GSTR).
Il project "Sa mover malgrà ina dispensaziun" porscha – cun agid d'in formular medical da dispensaziun e d'in catalog categorisà d'exercizis – in instrument a las persunas d'instrucziun da sport per integrar correctamain ed en in rom adattà uffants e giuvenils dispensads parzialmain activamain en l'instrucziun da sport da scola. Quai dat als medis ed a las persunas d'instrucziun da sport la segirezza che uffants e giuvenils dispensads parzialmain vegnan integrads en lur senn activamain en l'instrucziun da sport.
Infurmaziuns davart il project "aktivdispens.ch" chattais Vus qua.